62020TO0448(01)_INF
Rješenje Općeg suda (osmo prošireno vijeće) od 14. svibnja 2025. – BPCE i dr./SRB (Ex ante doprinosi za 2020.)
(predmet T-448/20)
„Ekonomska i monetarna unija – Bankovna unija – Jedinstveni mehanizam za sanaciju kreditnih institucija i određenih investicijskih društava (SRM) – Jedinstveni fond za sanaciju (SRF) – Odluka SRB-a o izračunu ex ante doprinosâ za 2020. – Članak 70. stavak 2. Uredbe (EU) br. 806/2014 – Očito osnovana tužba – Vremensko ograničenje učinaka rješenja”
1.
Tužba za poništenje – Tužba protiv odluke – Prešutno povlačenje pobijane odluke tijekom postupka – Povlačenje koje proizvodi učinke jednake učincima poništavajuće presude – Tužba koja je postala bespredmetna – Obustava postupka
(čl. 263. UFEU-a)
(t. 20.)
2.
Sudski postupak – Tužbeni zahtjev – Prilagodba tijekom postupka – Odluka kojom se tijekom postupka mijenja pobijana odluka – Prilagodba prvotnih zahtjeva i razloga – Dopuštenost – Pretpostavke
(Poslovnik Općeg suda, čl. 86.)
(t. 24.-26.)
3.
Ekonomska i monetarna politika – Ekonomska politika – Jedinstveni mehanizam za sanaciju kreditnih institucija i određenih investicijskih društava – Ex ante doprinosi u Jedinstveni fond za sanaciju (SRF) – Godišnja gornja granica ukupnog iznosa pojedinačnih doprinosa SRF-u utvrđena kao 12,5 % konačne ciljne razine – Područje primjene – Primjena tijekom početnog razdoblja
(Uredba br. 806/2014 Europskog parlamenta i Vijeća, čl. 70. st. 2. prvi i četvrti podst.)
(t. 47.)
4.
Ekonomska i monetarna politika – Ekonomska politika – Jedinstveni mehanizam za sanaciju kreditnih institucija i određenih investicijskih društava – Ex ante doprinosi u Jedinstveni fond za sanaciju (SRF) – Godišnja gornja granica ukupnog iznosa pojedinačnih doprinosa SRF-u utvrđena kao 12,5 % konačne ciljne razine – Doseg – Nepremašivanje te gornje granice od strane Jedinstvenog sanacijskog odbora (SRB) – Kriteriji za ocjenu – Dinamični pristup u pogledu konačne ciljne razine
(Uredba br. 806/2014 Europskog parlamenta i Vijeća, čl. 69. st. 1. i čl. 70. st. 2. prvi i četvrti podst.)
(t. 48.)
Izreka
1.
Poništava se Odluka Jedinstvenog sanacijskog odbora (SRB) SRB/ES/2022/80 od 7. prosinca 2022. o izračunu ex ante doprinosâ Jedinstvenom fondu za sanaciju (SRF) za 2020. u dijelu u kojem se odnosi na BPCE i druge tužitelje čija se imena nalaze u prilogu.
2.
Održavaju se na snazi učinci Odluke SRB/ES/2022/80 u dijelu u kojem se odnosi na BPCE i druge tužitelje čija se imena nalaze u prilogu dok SRB ne poduzme potrebne mjere kako bi postupio u skladu s ovim rješenjem, i to u razumnom roku koji ne može biti dulji od šest mjeseci od dana pravomoćnosti ovog rješenja.
3.
SRB će, osim vlastitih troškova, snositi i troškove društva BPCE i drugih tužitelja čija se imena nalaze u prilogu.
4.
Europski parlament, Vijeće Europske unije i Europska komisija snosit će vlastite troškove.